ร้านอาหารเล็กๆเปิดใหม่ซอยสุขุมวิท 16
เดินมาจากตึก Exchange Tower ประมาณไม่ถึง 10 นาที จะเจอร้านเล็กๆเหมือนบ้านชาวอังกฤษสีขาวนวลตา

จากการสอบถามเจ้าของร้าน ได้ความว่าร้านเพิ่งเปิดมาประมาณ 1 ปีกว่า มีอาหารไทย ฝรั่ง และขนมเค้กที่เวียนเปลี่ยนชนิดไปเรื่อยๆ 

ร้านนี้มีโต๊ะนั่งไม่ค่อยเยอะมาก ส่วนใหญ่เป็นพนักงานออฟฟิสในระแวกนั้น และชาวต่างชาติ 

อาหารรสชาติดี แต่ราคาสูงพอสมควร ตกจานละ ~195-300 บาท วัตถุดิบคุณภาพดี สมราคา

***พิซซ่าแซลม่อนรมควัน
แป้งนุ่ม มีกลิ่นเตาถ่านเล็กๆ แซลม่อนกับชีสคุณภาพดี รสชาติอร่อย แนะนำว่าต้องลอง

สปาเกตตี้พริกกระเทียมอกเป็ด
อกเป็ดรมควันเนื้อแน่น มีรสชาติเปรี้ยวนิดๆ พอทานกับพริกกระเทียมก็ไม่ค่อยเลี่ยน แต่กระเทียมเป็นแบบทอดแห้งๆเหมือนกระเทียมเจียวทานกับขนมจีบตอนเช้า เลยไม่ค่อยประทับใจมากเท่าไหร่ 

*****บานอฟฟี่เค้ก (145 บาท)
ทีเด็ดของร้านนี้เลย จำราคาได้ แพงกว่าบานอฟฟี่เจ้าอื่นอยู่พอสมควร แต่ว่าอร่อยมากกกกกกก กอไก่ล้านตัว ควรสั่ง แนะนำว่าต้องลอง
ฐานเป็นโอรีโอแน่นๆ ครีมนุ่มๆรสชาติเบาๆ กล้วยเนื้อแน่นชิ้นหนา คาราเมลซอสรสชาติเค็มหน่อยๆ หวานพอเหมาะ โรยผงโกโก้หอมๆข้างหนา จัดคำโตๆเข้าปาก พูดเลยว่า ไม่ถึง 5 นาทีก็หมด ควรลอง :)

ปล. อาหารมาช้านิดนึง ไม่เหมาะสำหรับบุคคลโมโหหิวง่ายหรือต้องการแบบเร่งด่วนนะจ้ะ